Vremea în Transilvania și în țară până în 19 mai. Prognoza meteo pe regiuni. Urmează o săptămână cu vreme instabilă în majoritatea regiunilor. După ce în primele două zile vom avea maxime chiar și de 27-28 de grade Celsius, temperaturile vor scădea brusc de miercuri, fiind așteptate ploi și furtuni.
Temperaturile vor urca din nou după data de 11 mai, ajungând la valori de până la 28 de grade, după data de 16 mai.
ANM a publicat estimarea valorilor termice și a precipitațiilor pentru următoarele două săptămâni, în intervalul 6 – 19 mai 2024.
Prognoza meteo pe regiuni: Transilvania
În primele două zile din interval (6 și 7 mai), valorile termice se vor situa peste normalul climatologic, cu o media a maximelor de 24…25 de grade, însă va urma o răcire semnificativă
în zilele de 8, 9 și 10 mai, când vremea va deveni răcoroasă, media regională a maximelor urmând a oscila între 16 și 18 grade.
Pentru intervalul 11 – 14 mai, media temperaturilor maxime va urca ușor până spre 20 de grade, iar după 15 mai sunt estimate valori în jurul a 25 de grade.
Media temperaturilor minime va fi cuprinsă între 6 și 10 grade, cu valori mai scăzute în depresiunile intramontane.
Vor fi ploi pe arii relativ extinse începând cu după-amiaza zilei de 7 mai și în zilele de 8 și 9 mai, iar intervale cu ploi locale vor fi posibile și în restul intervalului îndeosebi în timpul după-amiezelor.
Prognoza meteo pe regiuni: Banat
Vremea va fi caldă în primele două zile (6 și 7 mai), cu o medie a valorilor termice diurne în jurul a 26 de grade, însă la mijlocul săptămânii, în special în zilele de 9 și 10 mai se va răci,
iar temperaturile maxime vor fi general de 19…20 de grade.
Pentru intervalul 11 – 14 mai, media temperaturilor maxime va urca ușor până spre 22…23 de grade, iar după 15 mai sunt estimate valori în jurul a 28 de grade. Media temperaturilor minime va fi în general de 10…12 grade, cu valori ușor mai ridicate după jumătatea lunii.
Vor fi ploi pe arii relativ extinse în zilele de 9 și 10 mai, iar intervale cu ploi locale vor fi posibile și în restul intervalului îndeosebi în timpul după-amiezelor.
Prognoza meteo pe regiuni: Crișana
Vremea va fi caldă în primele două zile (6 și 7 mai), cu o medie a valorilor termice diurne de 25…26 de grade, însă pentru perioada 8 – 14 mai sunt prognozate temperaturi maxime mai scăzute, dar în general apropiate de mediile climatologice, cuprinse între 19 și 22 de grade.
Spre finalul celor două săptămâni de prognoza se va încălzi, astfel că media temperaturilor maxime va urca la 26 de grade. Media temperaturilor minime va fi în general cuprinsă între 9 și 12 grade.
Vor fi ploi pe arii relativ extinse începând cu după-amiaza zilei de 7 mai și în zilele de 8 și 9 mai, iar intervale cu ploi locale vor fi posibile și în restul intervalului îndeosebi în timpul după-amiezelor.
Prognoza meteo pe regiuni: Maramureș
Prima zi din interval va fi caldă, cu temperaturi maxime în jurul a 24 de grade, însă pentru perioada 8 – 14 mai sunt prognozate temperaturi maxime mai scăzute, dar în general apropiate de mediile climatologice, cuprinse între 18 și 21 de grade.
Spre finalul celor două săptămâni de prognoză se va încălzi, astfel că media temperaturilor maxime va urca la 24…25 de grade.
Media temperaturilor minime va fi de 6…8 grade în perioada 9 – 15 mai și de 10…12 grade în restul intervalului.
Vor fi ploi pe arii relativ extinse începând cu după-amiaza zilei de 7 mai și pe parcursul zilei de 8 mai, iar intervale cu ploi locale vor fi posibile și în restul intervalului îndeosebi în timpul după-amiezelor.
Prognoza meteo pe regiuni: Moldova
Vremea va fi caldă în primele două zile (6 și 7 mai), cu o medie a valorilor termice diurne în jurul a 26 de grade, însă pe 8 mai se va răci accentuat, iar media regională a temperaturilor maxime va fi de 16 grade.
Pentru intervalul 9 – 15 mai, media temperaturilor maxime va avea mici variații de la o zi la alta și se va situa între 18 și 22 de grade, iar după 16 mai sunt estimate valori în jurul a 26 de grade.
Media temperaturilor minime va fi de 6…8 grade în perioada 9 – 15 mai și de 10…12 grade în restul intervalului.
Probabilitatea pentru ploi va fi mai ridicată în perioada 7 – 9 mai și după 13 mai.
Prognoza meteo pe regiuni: Dobrogea
În primele două zile din interval (6 și 7 mai), media regională a temperaturilor maxime va fi de 22…24 de grade, va scădea la 18 grade pe 8 mai, iar în cele mai răcoroase zile din interval, respectiv pe 9 și 10 mai se vor situa în jurul a 16 grade.
Ulterior se va încălzi ușor până la valori de 20…21 de grade, iar după 17 mai sunt estimate maxime de 24…25 de grade.
Media temperaturilor minime va fi cuprinsă între 8 și 12 grade, cu valori mai ridicate în dimineața zilei de 8 mai și spre finalul intervalului de prognoza.
Probabilitatea pentru ploi va fi mai ridicată în jurul datei de 9 mai și în perioada 13 – 15 mai.
Prognoza meteo pe regiuni: Muntenia
Vremea va fi caldă în primele două zile (6 și 7 mai), cu o medie regională a temperaturilor maxime de 26…28 de grade.
Ulterior vremea se va răci, iar pentru zilele de 9 și 10 mai sunt prognozate temperaturi maxime în general de 18…19 grade.
Pentru intervalul 11 – 15 mai, media temperaturilor maxime va urca ușor până spre 21…23 de grade, iar după 16 mai sunt estimate valori în jurul a 28 de grade.
Media temperaturilor minime va fi cuprinsă între 8…12 grade, cu valori ușor mai scăzute în 10 și 11 mai.
Probabilitatea pentru ploi va fi mai ridicată în 8 și 9 mai și în perioada 13 – 15 mai.
Prognoza meteo pe regiuni: Oltenia
Vremea va fi caldă în primele două zile (6 și 7 mai), cu o medie regională a temperaturilor maxime de 26…27 de grade.
Ulterior vremea se va răci, iar pentru zilele de 9 și 10 mai sunt prognozate temperaturi maxime în jurul a 18 grade.
Pentru intervalul 11 – 15 mai, media temperaturilor maxime va urca ușor până spre 21…23 de grade, iar după 16 mai sunt estimate valori în jurul a 28 de grade. Media temperaturilor minime va fi cuprinsă între 8…12 grade, cu valori ușor mai scăzute în 10 și 11 mai.
Vor fi ploi în zilele de 8 și 9 mai, iar în restul intervalului, pe arii mai restrânse și mai ales în timpul după-amiezelor.
Prognoza meteo pe regiuni: la munte
Media temperaturilor maxime va fi de 14 grade la începutul intervalului, va oscila între 8 și 10 grade în perioada 8 – 14 mai, iar spre finalul celei de-a doua decadă sunt estimate valori
în jurul a 16 grade.
Evoluția va fi asemănătoare și în cazul temperaturilor minime, care vor avea o medie de 6 grade în primele nopți, va scădea spre 1…2 grad în 10 și 11 mai și va urca spre 8 grade la finalul intervalului.
Vor fi ploi pe arii relativ extinse începând cu după-amiaza zilei de 7 mai și în zilele de 8 și 9 mai, iar intervale cu ploi locale vor fi posibile și în restul intervalului îndeosebi în timpul după-amiezelor.
sursa: meteoromania.ro
Urmăriți Alba24.ro și pe Google News
Dacă ți-a plăcut articolul: